ຜູ້​ສ້າງວີ​ດີ​ໂອ ​ສຳລັບ ​ອິນ​ເຕີ​ແນັດ ໃນຈີນ ຕິຕຽນ​ ກົດ​ລະບຽບ​ໃໝ່
ນັກ​ສິນລະປິນຈີນ ທີ່​ສ້າງວີ​ດີ​ໂອ​ ສຳລັບ​ອິນ​ເຕີ​ແນັດ ພາກັນ​ຕິຕຽນ​ ກົດ​ລະບຽບ​ໃໝ່ ທີ່​ເຂົາ​ເຈົ້າ​ກ່າວ​ວ່າ ລັດຖະບານ ຈະ​​ຄວບ​ຄຸມ ການສະແດງ ຄວາມເຫັນ ທາງການເມືອງ ເຄັ່ງຄັດກວ່າເກົ່າ.
ບັນດານັກສິນລະປິນ ຈີນ ຈໍານວນນຶ່ງ ທີ່ສ້າງວີດີໂອ ສຳລັບອິນ ເຕີແນັດ ພາກັນຕິຕຽນກົດລະບຽບໃໝ່ ທີ່ເຂົາເຈົ້າກ່າວວ່າ ລັດ ຖະບານຈະຄວບຄຸມເຄັ່ງຄັດຂຶ້ນກວ່າເກົ່າຕໍ່ການສະແດງຄວາມ ຄິດຄວາມເຫັນ ທາງດ້ານການເມືອງ ບັນດາຜູ້ສ້າງເຫຼົ່ານີ້ແມ່ນຊ່ຽວຊານໃນດ້ານວີດີໂອເລື່ອງສັ້ນຫຼື “micro film” ອັນເປັນທີ່ຮູ້ກັນຢູ່ໃນຈີນທີ່ໄດ້ນຳອອກເຜີຍແຜ່ ທາງ You Tube ຂອງຈີນ ຄະນະກໍາມະການລັດ ດ້ານຮູບເງົາແລະສື່ມວນຊົນອອກອາ ກາດຂອງກຸງປັກກິ່ງ ໄດ້ປະກາດກົດລະບຽບໃໝ່ໃນອາທິດນີ້ ຊຶ່ງບັງຄັງໃຫ້ບັນດາຜູ້ສ້າງ ຕ້ອງລົງທະບຽນໃສ່ຊື່ແທ້ ແລະສົ່ງເນື້ອເລື່ອງຂອງເຂົາເຈົ້າໄປ ກວດກາ ກ່ອນທີ່ຈະນໍາວີດີໂອ ອອກເຜີຍແຜ່ ໃຫ້ປະຊາຊົນໄດ້ຊົມ ບັນດາເຈົ້າໜ້າທີ່ກ່າວວ່າ ກົດລະບຽບໃໝ່ນີ້ມີຈຸດປະສົງປ້ອງກັນບໍ່ໃຫ້ເກີດຄວາມຮຸນແຮງ ຫລືການນຳອອກເຜີຍແຜ່ຮູບລາມົກທາງອິນເຕີແນັດ ເຖິງຢ່າງໃດກໍດີ ນັກສິນລະປິນອິດ ສະຫຼະ ທ່ານ Gao Zhen ໄດ້ກ່າວຕໍ່ວີໂອເອ ພະແນກພາສາຈີນກາງວ່າ ທ່ານຄິດວ່າ ເປົ້າ ໝາຍທີ່ແທ້ຈິງຂອງລັດຖະບານນັ້ນແມ່ນເນື້ອໄນເລື່ອງການເມືອງ ເວັບໄຊທີ່ນຳວີດີໂອອອກເຜີຍແຜ່ ທີ່ໄດ້ຮັບຄວາມນິຍົມຢູ່ໃນຈີນເຊັ່ນວ່າ Youku Tudou ຍັງບໍ່ທັນໃຫ້ຄວາມເຫັນໃດໆ ກ່ຽວກັບກົດລະບຽບໃໝ່ ລະຄອນ ແລະເລື່ອງສັ້ນຕ່າງໆ ທີ່ນຳອອກເຜີຍແຜ່ ທາງອິນເຕີແນັດ ຕາມທໍາມະດາແລ້ວ ແມ່ນວີດີໂອ ທີ່ມີຄວາມຍາວບໍ່ກາຍຫ້ານາທີ ໃນພາສາຈີນ ພວມໄດ້ຮັບຄວາມນິຍົມເພີ້ມ ຂຶ້ນນັບມື້ໃນການສ້າງຄວາມມ່ວນຊື່ນບັນເທີງຂອງຈີນທາງອິນເຕີແນັດ ວີດີໂອສັ້ນຫຼາຍໆ ເລື່ອງ ແມ່ນໄດ້ສະທ້ອນເຖິງບັນຫາຕ່າງໆຂອງສັງຄົມ ຮວມທັງການສໍ້ລາດບັງຫລວງຂອງ ເຈົ້າໜ້າທີນຳດ້ວຍ